
Parlamentul României

Camera Deputaţilor

Comisia pentru apărare, ordine                                                      Bucureşti, 20.07.2005                                                                                                           
publică şi siguranţă naţională                                                         P.L.X 288/2005                                                                                                                    
Nr.32/394/2005

RAPORT

asupra proiectului de Lege privind  aprobarea Ordonanţei de urgenţă a Guvernului nr. 84/2005 pentru ratificarea Acordului între Guvernul României şi Guvernul Republicii Slovace privind readmisia persoanelor, 
semnat la Bratislava la 30 iunie 2005
1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 84/2005 pentru ratificarea Acordului între Guvernul României şi Guvernul Republicii Slovace privind readmisia persoanelor, semnat la Bratislava la 30 iunie 2005, trimis cu adresa nr. P.L.X 288 din 19 iulie 2005 şi înregistrat sub nr.32/394 din 19 iulie 2005.

Consiliul Legislativ, cu nr. 895/13.07.2005, a avizat favorabil proiectul de ordonanţă de urgenţă. 
Comisia juridică de disciplină şi imunităţi, Comisia pentru politică externă şi Comisia pentru administraţie publică, amenajarea teritoriului şi echilibru ecologic, cu nr. 31/309 din 10.05.2005, nr. 33/PLX165 din 11.05.2005 şi respectiv, nr. 26/180 din 11.05.2005 au avizat favorabil acest proiect de lege . 

Acordul între Guvenul României şi Guvernul Republicii Slovace contribuie la prevenirea migraţiei ilegale a persoanelor, în conformitate cu principiile cooperării euroepene şi intereselor reciproce şi reglementează cooperarea directă între Părţile Contractante referitoare la readmisia persoanelor, care se afla ilegal pe teritoriile statelor lor.
2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

3. La lucrări au fost prezenţi 21 de deputaţi, membri ai comisiei.
La dezbaterea proiectului de lege a participat în calitate de invitat, în conformitate cu prevederile art. 51 şi 52 din Regulamentul Camerei Deputaţilor, domnul Mircea Alexandru, secretar de stat, din cadrul Ministerului Administraţiei şi Internelor. 

4. Proiectul de lege, potrivit prevederilor art. 75 alineatele (1) şi (3)  din Constituţia României şi a ale art. 86 din Regulamentul Camerei Deputaţilor, este de competenţa decizională a  Senatului.


În urma dezbaterii, în şedinţa din 20 iulie 2005, cu unanimitate de voturi pentru, comisia a hotărât să supună Plenului Camerei Deputaţilor adoptarea acestui proiect de lege în forma prezentată.

Preşedinte,

Mihai Stănişoară
Red.consult. Roxana Rus

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 84/2005 pentru ratificarea Acordului între Guvernul României şi Guvernul Republicii Slovace privind readmisia persoanelor, semnat la Bratislava la 30 iunie 2005, trimis cu adresa         nr. P.L.X 288 din 19 iulie 2005 şi înregistrat sub nr.32/394 din 19 iulie 2005.


În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

